**Sənan Əmrah oğlu Süleymanov** (15 dekabr 1996; Dmanisi, Gürcüstan) — Azərbaycanı təmsil edən yunan-roma güləşçisi, 2020-ci il Avropa Çempionatının qalibi.

Karyerası
---------

Sənan Süleymanov 2012-ci ildə Polşada yeniyetmələr arasında Avropa Çempionatının və Azərbaycanda yeniyetmələr arasında Dünya Çempionatının gümüş medallarına sahib oldu. 2016-cı ildə isə Sənan Süleymanov Rumıniyada gənclər arasında Avropa Çempionatını bürünc medalla başa vurdu.

2017-ci ildə Sənan Süleymanov əvvəlcə Macarıstanda U23 Avropa Çempionatını 7-ci, sonra isə Serbiyada Avropa Çempionatını 11-ci pillədə başa vurdu. 2019-cu ildə Kiyev şəhərində baş tutan beynəlxalq turnirin qalibi olan Sənan Süleymanov, Qazaxıstanda Dünya Çempionatını 8-ci pillədə, Macarıstanda U23 Dünya Çempionatını isə gümüş medalla başa vurdu.

2020-ci ildə isə Sənan Süleymanov Roma şəhərində (İtaliya) baş tutan Avropa Çempionatının final görüşündə Macarıstan nümayəndəsi Zoltan Levai üzərində qələbə qazanaraq Avropa Çempionatının qalibi oldu. 2021-ci ildə Fransada Fransa Qran-Prisini və Macarıstanda Avropa Olimpiya Təsnifat Turnirinin bürünc medallarına sahib olan Sənan Süleymanov, Varşava şəhərində (Polşa) Avropa Çempionatını bürünc, Oslo şəhərində (Norveç) Dünya Çempionatını isə gümüş medallarla başa vurdu.

2022-ci ilin fevralında İstanbul şəhərində Vəhbi Əmrənin xatirəsinə həsr olunan beynəlxalq turniri gümüş medalla başa vuran Sənan Süleymanov, martda Budapeşt şəhərində Avropa Çempionatının bürünc, avqustda Konya şəhərində V İslam Həmrəyliyi Oyunlarının isə gümüş medalına sahib oldu. Sentyabrda Belqrad şəhərində (Serbiya) baş tutan Dünya Çempionatında isə uğursuzluqla üzləşdi və turniri 20-ci pillədə başa vurdu.

2023-cü ildə Sənan Süleymanov əvvəl Zaqreb şəhərində (Xorvatiya) baş tutan Zagreb Open beynəlxalq turnirini 28-ci pillədə, sonra da apreldə Avropa Çempionatını 20-ci pillədə başa vurdu. İlin əsas turniri — sentyabrda Serbiyanın Belqrad şəhərində baş tutan Dünya Çempionatında isə Sənan Süleymanov final görüşündə məğlub olaraq turnirin gümüş medalına sahib oldu.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 2012 | Yeniyetmələrin Avropa Çempionatı | Polşa Polşa | **3.** |
| 2 | 2012 | Yeniyetmələrin Avropa Çempionatı | Azərbaycan Azərbaycan | **3.** |
| 3 | 2016 | Gənclərin Avropa Çempionatı | Rumıniya Rumıniya | **3.** |
| 4 | 2017 | U23 Avropa Çempionatı | Macarıstan Macarıstan | 7. |
| 5 | Avropa Çempionatı | Serbiya Serbiya | 11. |
| 6 | 2019 | Kiyev Beynəlxalq Turniri | Ukrayna Ukrayna | **1.** |
| 7 | Dünya Çempionatı | Qazaxıstan Qazaxıstan | 8. |
| 8 | U23 Dünya Çempionatı | Macarıstan Macarıstan | **2.** |
| 9 | 2020 | Avropa Çempionatı | İtaliya İtaliya | **1.** |
| 10 | 2021 | Fransa Qran-Prisi | Fransa Fransa | **3.** |
| 11 | Avropa Olimpiya Təsnifat Turniri | Macarıstan Macarıstan | **3.** |
| 12 | Avropa Çempionatı | Polşa Polşa | **3.** |
| 13 | Dünya Çempionatı | Norveç Norveç | **2.** |
| 14 | 2022 | Vəhbi Əmrə Turniri | Türkiyə Türkiyə | **2.** |
| 15 | Avropa Çempionatı | Macarıstan Macarıstan | **3.** |
| 16 | İslam Həmrəyliyi Oyunları | Türkiyə Türkiyə | **2.** |
| 17 | Dünya Çempionatı | Serbiya Serbiya | 20. |
| 18 | 2023 | Zagreb Open | Xorvatiya Xorvatiya | 28. |
| 19 | Avropa Çempionatı | Xorvatiya Xorvatiya | 20. |
| 20 | Dünya Çempionatı | Serbiya Serbiya | **2.** |

İstinadlar
----------

1. 1 2 3 4 5 6 7 8 9 10 11  *International Wrestling Database.* "**SANAN SULEYMANOV**". www.iat.uni-leipzig.de (ingilis). 2022-08-08. 2022-08-08 tarixində arxivləşdirilib. İstifadə tarixi: 08.08.2022.

| ⛭Güləş üzrə Avropa Çempionatının qalibi olan Azərbaycan idmançıları |
| --- |
| 10 dəfə | Mariya Stadnik |  |
| 4 dəfə | Hacı Əliyev |
| 3 dəfə | Namiq Abdullayev • Xetaq Qazyumov • Cəbrayıl Həsənov • Rafiq Hüseynov |
| 2 dəfə | Məhəmməd İbrahimov • Rövşən Bayramov • Nadejda Sementsova • Elçin Əliyev • Giorgi Edişeraşvili • Eldəniz Əzizli • Həsrət Cəfərov |
| 1 dəfə | Natiq Eyvazov • Nazim Əlicanov • Vitali Rəhimov • Zəlimxan Hüseynov • Çamsulvara Çamsulvarayev • Əli İsayev • Mahmud Məhəmmədov • Həsən Əliyev • Sona Əhmədli • Yuliya Ratkeviç • Toğrul Əsgərov • Ruslan Dibirhacıyev • Nataliya Sinişin • Şərif Şərifov • Elis Manolova • Sənan Süleymanov • Məhəmmədxan Məhəmmədov • Əliabbas Rzazadə • Ülvi Qənizadə • Murad Məmmədov • Nihat Məmmədli • Alyona Kolesnik |